Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на Комисия ”Професионална квалификация и 
информационни технологии“,
проведено на 28.04.2025 г.

Днес, 28.04.2025 г. /понеделник/, от 11:00 часа се проведе заседание на комисия „Професионална квалификация и информационни технологии“, в състав:

ПРЕДСЕДАТЕЛ:
   ЗАМ. ПРЕДСЕДАТЕЛ:

ЧЛЕНОВЕ:	 КАЛИНА ЧАПКЪНОВА
          ДАНИЕЛА МАРЧЕВА 

ГЕРГАНА МУТАФОВА - отсъства
БОЯН НОВАНСКИ 
ЙОРДАН СТОЕВ 
СЕВДАЛИН МАВРОВ - отсъства

На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Борислав Нейчев – началник отдел „МРЦИС“ в дирекция „Информационни технологии“, Анелия Чомакова – началник отдел „ИО“ в дирекция „Информационни технологии“ и Мирослава Чирпъкова – главен експерт отдел „МРЦИС“, дирекция „Информационни технологии“.

ПО ДНЕВНИЯ РЕД

	1. ОТНОСНО: Искане от административния ръководител – председател на Районен съд – Чирпан за допълнително предоставяне на 1 бр. мобилен компютър по договор № ВСС-10330/01.08.2024 г. и допълнение с вх. № ВСС-10330/04.04.2025 г.
Комисията се е произнесла с решение по протокол № 10/24.03.2025 г., т. 10, поради което

Комисия „Професионална квалификация и
информационни технологии“
Р Е Ш И :

1.1.  Приема за сведение искането от административния ръководител на Районен съд – Чирпан.

2. ОТНОСНО: Искане от административния ръководител – председател на Районен съд – Монтана за допълнително предоставяне на 2 бр. мобилни компютри по договор № ВСС-10330/01.08.2024 г.
Комисията се е произнесла с решение по протокол № 10/24.03.2025 г., т. 11, поради което

Комисия „Професионална квалификация и
информационни технологии“
Р Е Ш И :

2.1. Приема за сведение искането от административния ръководител на Районен съд – Монтана.

3. ОТНОСНО: Искане от административния ръководител - председател на Районен съд - Попово за осигуряване на средства за закупуване на климатик за сървърно помещение.

Комисия „Професионална квалификация и
информационни технологии“
Р Е Ш И :

3.1. Искането от административния ръководител - председател на Районен съд – Попово за закупуване на 1 бр. климатик за сървърно помещение с включен стандартен монтаж на обща стойност 3 120 лв. с ДДС е целесъобразно.
3.2. Изпраща решението по т. 3.1 ведно с мотивирания доклад на комисия „Бюджет и финанси“ към пленума на ВСС, по компетентност.

4. ОТНОСНО: Уведомително писмо от административния ръководител – председател на Софийски районен съд относно използване на предоставените мобилни компютри по договор № ВСС-10330/01.08.2024 г.

Комисия „Професионална квалификация и
информационни технологии“
Р Е Ш И :

4.1. Приема за сведение постъпилото уведомително писмо от председателя на Софийски районен съд. 

5. ОТНОСНО: Уведомително писмо от административния ръководител – председател на Районен съд – Хасково относно използване на предоставените мобилни компютри по договор № ВСС-10330/01.08.2024 г.

Комисия „Професионална квалификация и
информационни технологии“
Р Е Ш И :

5.1. Приема за сведение постъпилото уведомително писмо от председателя на Районен съд – Хасково.

6. ОТНОСНО: Длъжностна характеристика за „Главен експерт“ в отдел „Методология и развитие на централизираните информационни системи“, дирекция „Информационни технологии“.

Комисия „Професионална квалификация и
информационни технологии“
Р Е Ш И :

6.1. Одобрява типова длъжностна характеристика за длъжността „Главен експерт“ в отдел „Методология и развитие на централизираните информационни системи“, дирекция „Информационни технологии“ в АВСС. 
6.2. Изпраща решението по т. 6.1 на Главния секретар на ВСС, за предприемане на действия по компетентност съгласно правомощията му по чл. 355, ал. 5, т. 1 и т. 2 от Закона за съдебната власт.

7. ОТНОСНО:  Доклад от г-жа Весела Гълъбова-Илиева – съдия в РС – Варна и национално лице за контакт относно участието й в 15-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 26.03.2025 г.

Комисия „Професионална квалификация и
информационни технологии“
Р Е Ш И :

7.1.  Приема за сведение доклада от г-жа Весела Гълъбова-Илиева.

	8. ОТНОСНО: Постъпило писмо вх. № ВСС-5932/24.03.2025 г. от “Информационно обслужване” АД във връзка със създадени 58 профила на физически лица с идентификатори различни от ЕГН в Единния портал за електронно правосъдие (ЕПЕП).
				
Комисия „Професионална квалификация и
информационни технологии“
Р Е Ш И :

8.1. Приема за сведение изготвения доклад. 
8.2. Oдобрява изготвения проект на писмо до „Информационно обслужване“ АД относно детайлната справка с профили в ЕПЕП регистрирани без ЕГН. 
8.3. Изпраща писмото до „Информационно обслужване“ АД за прекратяване на описаните профили в ЕПЕП и потребителите да бъдат уведомени, че е необходимо да направят персонална регистрация чрез издаден КЕП. 

	9. ОТНОСНО: Постъпило писмо вх. № ВСС-6294/18.03.2025 г. от министъра на правосъдието относно съставяните в съдилищата бюлетини за съдимост и бюлетини за наложени административни наказания по чл.78а от НК.

Комисия „Професионална квалификация и
информационни технологии“
Р Е Ш И :

	9.1 Приема за сведение изготвения доклад.
	9.2 Oдобрява изготвения проект на отговор до министъра на правосъдието.
	9.3. Изпраща отговора до г-н Георги Георгиев – министър на правосъдието. 
	9.4. Изпраща решението по т. 9 на комисия „Съдебна администрация“ към съдийската колегия на Висшия съдебен съвет, за сведение.

	10. ОТНОСНО: Доклад от г-жа Весела Гълъбова-Илиева – съдия в РС – Варна и национално лице за контакт относно участие в 16-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищото на държавите членки при събирането на доказателства по граждански или търговски дела, проведено онлайн на 09.04.2025 г.

Комисия „Професионална квалификация и
информационни технологии“
Р Е Ш И :

10.1.  Приема за сведение доклада от г-жа Весела Гълъбова-Илиева.

	11. ОТНОСНО: Използване на образеца на софтуерно приложение /референтен софтуер/, разработен от Европейската комисия по Регламенти за събиране на доказателства ((ЕС) 2020/1783) и за връчване на документи ((ЕС) 2020/1784).
Комисия „Професионална квалификация и
информационни технологии“
Р Е Ш И :
	11.1. Приема и одобрява изготвения доклад относно използването на образеца на софтуерно приложение /референтен софтуер/, разработен от Европейската комисия по Регламенти за събиране на доказателства ((ЕС) 2020/1783) и за връчване на документи ((ЕС) 2020/1784).
	11.2. Внася доклада за разглеждане в следващо редовно заседание на пленума на Висшия съдебен съвет, като предлага следното решение:
										ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

	1. ПРИЕМА за целесъобразно Република България да използва образеца на софтуерно приложение /референтен софтуер/, разработен от Европейската комисия по Регламенти за събиране на доказателства ((ЕС) 2020/1783) и за връчване на документи ((ЕС) 2020/1784).
          2. ИЗПРАЩА решението на Пленума по т. 1 на Министерство на Правосъдието, по компетентност.

				ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“: / п /
 
/КАЛИНА ЧАПКЪНОВА/